stanford-oval/wikipedia huggingface dataset:
Ágios Vasíleios (Lakonia)

| Ágios Vasíleios> Άγιος Βασίλειος.Sijainti |
| --- | --- |
 Ágios Vasíleios
Koordinaatit:  36°58′45″N, 22°28′39″E
Valtio:   Kreikka
Paikkakunta:  Spárti, Lakonia, Peloponnesos
Historia
Tyyppi:  palatsi ja asutus
Ajanjakso:  1500–1300-luvut eaa.
Kulttuuri:  keskihelladinen kulttuuri mykeneläinen kulttuuri
Infobox OKNimi-testi OK: 
Ágios Vasíleios (kreik. Άγιος Βασίλειος; myös Ágios Vasílios) on mykeneläisaikaisen palatsin ja asutuksen arkeologinen kohde Lakoniassa eteläisellä Peloponnesoksella Kreikassa. Se sijaitsee Spártin kunnassa lähellä Xirokámpin ja Ágios Christóforoksen kyliä, noin 12 kilometriä eteläkaakkoon Spártin kaupungista. Kohde on saanut nimensä paikalla olevasta Pyhälle Basileiokselle omistetusta kirkosta. Asutuksen muinaista nimeä ei tunneta.
Paikalla on ollut asutusta viimeistään keskihelladisen (MH) ja mykeneläisen eli myöhäishelladisen kauden (LH) taitteessa 1600–1500-luvuilla eaa. Samoihin aikoihin paikalle rakennettiin palatsi (rakennus A), jossa oli ainakin seitsemän huonetta. Se tuhoutui LH IIB-IIIA1 -kausilla eli 1400-luvun eaa. lopussa tai 1300-luvun eaa. alussa mahdollisesti tulipalossa. Tämän jälkeen hieman idemmäksi rakennettiin suurempi palatsi (rakennus B), joka muodostui keskuspihan ympärille rakennetuista siipirakennuksista. Palatsi on ollut koristeltu seinämaalauksilla, joista on säilynyt osia. Rakennuksia on paikannettu 2,5 hehtaarin alueelta, ja asutuksen arvioidaan olevan mahdollisesti ainakin 20 hehtaarin kokoinen. Palatsikeskus tuhoutui lopullisesti LH IIIA -kaudella eli myöhemmin 1300-luvulla eaa., jonka jälkeen sitä ei enää rakennettu uudestaan.
Palatsin raunioista on löydetty lineaari-B-kirjoitusta sisältäviä savitauluja, jotka ovat peräisin noin 1300-luvulta eaa. Ne kovettuivat palatsin palossa, mikä on säilyttänyt ne nykyaikaan. Tekstit ovat tyypillisiä luetteloita, joissa esiintyy tarveaineiden ja henkilöiden nimiä sekä paikannimiä. Taulut kuuluvat varhaisimpiin Manner-Kreikasta löydettyihin lineaari-B-kirjoitusta sisältäviin tauluihin. Raunioista on löydetty myös muun muassa pronssimiekkoja sekä erilaisia kulttiesineitä, kuten nautaeläintä pitelevää miestä esittävä figuriini, häränpään mallinen rhyton sekä egyptiläisiä skarabee-koruja. Löydöt osoittavat, että kyseessä on ollut merkittävä rakennus ja alueen hallinnollinen ja kaupallinen keskus.
Ensimmäiset lineaari-B-taulut löydettiin paikalta vuonna 2008. Tämän jälkeen arkeologiset kaivaukset paikalla aloitettiin 2009–2010 ja ne jatkuvat edelleen. Kaivaukset on suoritettu arkeologi Adamantía Vasilogámvroun johdolla.
Yhdysvaltain vesipallomaajoukkue

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Hopeaa | Los Angeles 1984 |  vesipallo |  |
|  Hopeaa | Soul 1988 |  vesipallo |  |
|  Hopeaa | Peking 2008 |  vesipallo |  |
|  Pronssia | Pariisi 1924 |  vesipallo |  |
|  Pronssia | Los Angeles 1932 |  vesipallo |  |
|  Pronssia | München 1972 |  vesipallo |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Chicago 1959 |  vesipallo |  |
|  Kultaa | Winnipeg 1967 |  vesipallo |  |
|  Kultaa | Cali 1971 |  vesipallo |  |
|  Kultaa | San Juan 1979 |  vesipallo |  |
|  Kultaa | Caracas 1983 |  vesipallo |  |
|  Kultaa | Indianapolis 1987 |  vesipallo |  |
|  Kultaa | Mar del Plata 1995 |  vesipallo |  |
|  Kultaa | Winnipeg 1999 |  vesipallo |  |
|  Kultaa | Santo Domingo 2003 |  vesipallo |  |
|  Kultaa | Rio de Janeiro 2007 |  vesipallo |  |
|  Kultaa | Guadalajara 2011 |  vesipallo |  |
|  Kultaa | Toronto 2015 |  vesipallo |  |
|  Hopeaa | México 1955 |  vesipallo |  |
|  Hopeaa | São Paulo 1963 |  vesipallo |  |
|  Hopeaa | México 1975 |  vesipallo |  |
|  Hopeaa | Havanna 1991 |  vesipallo |  |
|  Hopeaa | Lima 2019 |  vesipallo |  |
|  Pronssia | Buenos Aires 1951 |  vesipallo |  |
Yhdysvaltain vesipallomaajoukkue edustaa Yhdysvaltoja vesipallon miesten maajoukkuekilpailuissa.
Yhdysvallat on saavuttanut vesipallossa kolme olympiahopeaa. Los Angelesissa 1984 se sijoittui Jugoslavian jälkeen toiseksi kuuden joukkueen loppusarjassa, Soulissa 1988 se hävisi loppuottelussa Jugoslavialle maalein 7–9 ja Pekingissä 2008 Unkarille 10–14. Olympiapronssia Yhdysvallat on saavuttanut Pariisissa 1924, Los Angelesissa 1932 ja Münchenissä 1972. MM-kilpailuissa se on sijoittunut parhaimmillaan neljänneksi.
Yhdysvallat on saavuttanut Pan-Amerikan kisoissa vesipallossa kultaa 1959, 1967, 1971, 1979, 1983, 1987, 1995, 1999, 2003, 2007, 2011 ja 2015, hopeaa 1955, 1963, 1975, 1991 ja 2019 sekä pronssia 1951.
Yhdysvallat on voittanut vesipallon maailmancupin 1991 ja 1997 sekä sijoittunut toiseksi 1979 ja 1985. Maailmanliigassa se on sijoittunut toiseksi 2008 ja 2016 sekä kolmanneksi 2003.
Ylöjärven kotiseutumuseo

| Ylöjärven kotiseutumuseo |
| --- | --- |
Tyyppi:  Kotiseutumuseo
Sijainti:  Hietastentie 4, Ylöjärvi
Perustettu:  1963
Ylläpitäjä:  Ylöjärven kunta
Kotisivut:  https://www.ylojarvi.fi/museotoiminta
Koordinaatit:  61.57148°N, 23.59665°E
 fiYlöjärven kotiseutumuseo 
    
Ylöjärven kotiseutumuseo on Ylöjärven Hietastenmäellä sijaitseva kotiseutumuseo.
Ylöjärven kotiseutumuseo on avattu vuonna 1971. Ylöjärvi-Seura oli kerännyt esineitä museota varten vuodesta 1963. Museo siirtyi Ylöjärven silloisen kunnan hallintaan vuonna 1999. Museosta huolehtivaan museotoimikuntaan kuuluu sekä Ylöjärven kaupungin että Ylöjärvi-Seuran edustajia. Kotiseutumuseon kokoelmissa on yli 1 400 esinettä. Yleisesti avoinna museota pidetään kesäkuusta elokuuhun; sopimuksesta se voidaan avata myös tämän ajan ulkopuolella.
Yhdystie 6601

Yhdystie 6601 on yhdystie joka kulkee Kristiinankaupungin Siipyystä saman kaupungin alueella sijaitsevaan Metsälään. Tien pituus on 13 kilometriä.
Tien osoitenimenä on Hedentie koko matkan.
Weimarin kansalliskokous

Weimarin kansalliskokouksen istunto.
Weimarin kansalliskokous oli Saksan kansalliskokous, joka kokoontui Weimarissa ja myöhemmin Berliinissä 6. helmikuuta 1919 – 21. toukokuuta 1920. Se oli Saksan ensimmäinen valtakunnallinen yleisellä ja yhtäläisellä äänioikeudella valittu kansanedustuslaitos. Weimarin kansalliskokous sääti Saksalle uuden perustuslain, jolla luotua tasavaltaa alettiin kutsua Weimarin tasavallaksi.
Tausta

Saksan vallankumouksen seurauksena keisarinvalta kumottiin 9. marraskuuta 1918 ja sosiaalidemokraatit muodostivat 10. marraskuuta Friedrich Ebertin johdolla kansanvaltuutettujen neuvostoksi kutsutun tilapäisen hallituksen. Vallankumouksen yhteydessä kaikkiin Saksan kaupunkeihin oli perustettu työläisten ja sotilaiden neuvostoja, jotka olivat ottaneet paikallistasolla vallan. Kansanvaltuutettujen neuvosto kutsui Berliiniin 16. joulukuuta valtakunnallisen neuvostojen kongressin, joka saisi joko päättää maan tulevasta valtiomuodosta itse tai luovuttaa päätösvallan yleisellä äänioikeudella valittavalle kansalliskokoukselle. Oikeistososiaalidemokraatit kannattivat jälkimmäistä vaihtoehtoa ja Ebert ilmoittikin jo 30. marraskuuta, että hallitus järjestäisi perustuslakia säätävän kansalliskokouksen vaalit joka tapauksessa. Ne perustuisivat suhteelliseen vaalitapaan ja kaikkien 21 vuotta täyttäneiden yhtäläiseen äänioikeuteen. Tämä merkitsi äänioikeusikärajan alentamista viidellä vuodella ja naisten äänioikeuden toteutumista ensi kertaa. Saksan sosiaalidemokraattinen puolue (SPD) sai joulukuun neuvostokongressiin kahden kolmasosan enemmistön, joten kongressi päätti 20. joulukuuta luovuttaa valtansa kansalliskokoukselle, vaikka radikaalein vasemmisto toivoi vallan säilyttämistä neuvostoilla.
Kansalliskokouksen vaali

Kansalliskokouksen vaalit järjestettiin 19. tammikuuta 1919 samanaikaisesti osavaltioparlamenttien vaalien kanssa. Äänestysaktiivisuus oli 82,7 %. Kansalliskokoukseen valittiin 423 edustajaa, joista sosiaalidemokraattinen puolue (SPD) sai 163, katolinen keskustapuolue 91, liberaali Saksan demokraattinen puolue (DDP) 75, konservatiivinen saksalaiskansallinen kansanpuolue (DNVP) 44, vasemmistososialistinen Saksan itsenäinen sosiaalidemokraattinen puolue (USPD) 22, oikeistoliberaali Saksan kansanpuolue (DVP) 19 ja eräät paikalliset puolueet yhteensä 8. Äskettäin perustetut Saksan kommunistinen puolue (KPD) ja äärioikeistolainen Saksan työväenpuolue (DAP) eivät osallistuneet vaaleihin, sillä ne eivät hyväksyneet parlamentaarista demokratiaa. Sosialistiset puolueet SPD ja USPD saivat yhdessä enemmistön äänistä ainoastaan Saksin alueella.
Kansalliskokouksen toiminta

Berliinin jatkuvien levottomuuksien vuoksi Ebertin hallitus päätti 21. tammikuuta, että kansalliskokous kokoontuisi Weimarissa Thüringenissä. Kaupunki valittiin mahdollisesti siksi, että Goethen ja Schillerin kotikaupunkina se oli symbolisesti tärkeä paikka saksalaiselle kansallisaatteelle. Samalla valinta oli myös ulkovalloille suunnattu viittaus saksalaisen kansallishengen liberaaleihin juuriin. Istuntopaikkana käytettiin Weimarissa sijaitsevan Deutsches Nationaltheaterin teatteri- ja konserttitaloa.
Kansalliskokous kokoontui ensi kerran 6. helmikuuta 1919. Se valitsi 11. helmikuuta Ebertin Saksan väliaikaiseksi presidentiksi ja 13. helmikuuta sosiaalidemokraatti Philipp Scheidemannin pääministeriksi. Scheidemann kokosi hallituksensa SPD:n, keskustapuolueen ja DDP:n yhteistyön eli niin sanotun Weimarin koalition varaan. Tämä keskustavasemmistolainen koalitio hallitsi enemmistöllään myös kansalliskokousta. Kansalliskokous päätti 25. helmikuuta perustaa Saksalle uuden armeijan, Reichswehrin. Kansalliskokouksen vaikein päätös oli Versailles’n rauhansopimuksen hyväksyminen. Se hyväksyi 12. toukokuuta lauselman, jonka mukaan sopimusluonnoksen ehdot olivat mahdottomat hyväksyä. Kun voittajavaltiot eivät suostuneet lieventämään ehtoja, kansalliskokous antoi 22. kesäkuuta SPD:n, keskustan ja USPD:n äänin 237–137 Gustav Bauerin uudelle hallitukselle valtuudet allekirjoittaa sopimus, mikäli siitä poistettaisiin kohta Saksan sotasyyllisyydestä. Saksa pakotettiin kuitenkin hyväksymään lopullinen sopimus sellaisenaan. Uuden tasavaltaisen perustuslain kansalliskokous hyväksyi 31. heinäkuuta 1919 äänin 262–75 ja se astui voimaan 11. elokuuta. Se oli valmisteltu komiteassa, jota johtivat liberaali lainoppinut Hugo Preuss ja valtiotieteilijä Max Weber. Tämän jälkeen kansalliskokous siirtyi Weimarista Berliiniin. Maaliskuussa 1920 se oli Kappin vallankaappausyrityksen vuoksi yhden viikon ajan evakossa Stuttgartissa.
Kansalliskokous piti viimeisen istuntonsa 21. toukokuuta 1920. Sen korvasivat 6. kesäkuuta pidettyjen vaalien myötä uudelleenkokoontuneet valtiopäivät.
Aiheesta muualla

Kuvia tai muita tiedostoja aiheesta Weimarin kansalliskokous Wikimedia Commonsissa
Kansalliskokouksen paikkajako.
Kansalliskokouksen istuntopaikkana toiminut Deutsches Nationaltheater.
XCOM 2

| XCOM 2 |
| --- | --- |

Kehittäjä:  Firaxis Games
Julkaisija:  2K Games
Jakelija:  Take-Two Interactive, Steam, PlayStation Store, Microsoft Store, Humble Store, PlayStation Now, GOG.com ja Epic Games Store
Suunnittelija:  Jake Solomon
Säveltäjä:  Tim Wynn
Pelisarja:  X-COM
Pelimoottori:  Unreal Engine 3
Julkaistu:   5. helmikuuta 2016
Lajityyppi:  vuoropohjainen taktiikkapeli
Pelimuoto:  yksinpeli ja moninpeli
Ikäluokitus:  USK 16 
Alusta:  Linux, Mac OS X, PlayStation 4, Windows, Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
XCOM 2 on Firaxis Gamesin kehittämä ja 2K Gamesin julkaisema vuoropohjainen taktiikkapeli. Peli julkaistiin helmikuussa 2016 Linuxille, Mac OS X:lle ja Windowsille. PlayStation 4:lle ja Xbox Onelle peli julkaistiin syyskuussa 2016. Peli on jatkoa XCOM: Enemy Unknown -pelille ja se kuuluu X-COM-pelisarjaan.
XCOM 2 sijoittuu tarinallisesti edeltäjästään 20 vuotta myöhemmin, jolloin muukalaiset ovat vallanneet maapallon ja XCOM on osoittautunut kyvyttömäksi estää se. Muukalaiset pitävät ihmisiä orjinaan ja järjestystä valvovat ADVENT-iskusotilaat. Pelaaja ohjaa vastarintaliikettä valtavan Avenger-aluksen avulla, jossa tehdään tutkimuksia muukalaisten teknologiasta, valmistetaan uusia varusteita ja ylläpidetään sotilaita. Pelin edetessä luodaan maailman eri alueista verkosto, jolloin saadaan tietoa ADVENT-joukkojen tukikohdista.
XCOM 2:ssa on tuki Steam Workshopille, jonka avulla peliin voi ladata Steamin kautta yhteisön tekemää lisäsisältöä.
War of the Chosen on peliin julkaistava ladattava sisältö, joka on julkaistu elokuussa 2017.
Vastaanotto

Peli on saanut Pelit-lehden arvostelussa arvosanaksi 92/100.
Aiheesta muualla

XCOM 2 MobyGamesissa (englanniksi)
Kotisivut
-pelisarja
| --- | --- |
MicroProse:   UFO: Enemy Unknown  Terror from the Deep  Apocalypse  Interceptor 
Hasbro:   First Alien Invasion  Enforcer 
2K Games/Firaxis:   Enemy Unknown (Enemy Within)  The Bureau: XCOM Declassified  XCOM 2  Chimera Squad
Ágios Vasíleios (Akhaia)

| Ágios Vasíleios Άγιος Βασίλειος |
| --- | --- |
 Ágios Vasíleioksen kaupunki, taustalla Ríon–Antírrion silta.
 Ágios Vasíleios
 Koordinaatit: 38°18′47″N, 21°49′1″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Patras
Hallinto:  
 – Asutustyyppi:  kaupunki
 – Kallikrates-koodi:  3701050201
Väkiluku (2011):  2 662
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ágios Vasíleios (kreik. Άγιος Βασίλειος; myös transl. Ágios Vasílios) on Kreikan kaupunki, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Αγίου Βασιλείου, Dimotikí Koinótita Agíou Vasileíou). Kaupungin väkiluku on 2 662 (vuonna 2011).
Ágios Vasíleioksen rautatieasema.
Ágios Vasíleioksen pieni kaupunki sijaitsee Korintinlahden etelärannalla Peloponnesoksen niemimaan luoteisosassa noin kymmenen kilometriä koilliseen Patraksen kaupungista. Kaupungin eteläpuolelta kulkee A8-valtatie. Kaupungissa on myös Patraksen proastiakós-paikallisjunien asema.
Antiikin aikana nykyisen kaupungin paikalla tai lähellä sijaitsi Panormoksen kaupunki. Nykyinen kaupunki on nimetty Pyhän Basileioksen ja tälle omistetun kirkon mukaan. Aiemmin kaupunki kuului Ríon kuntaan ja vuodesta 2011 lähtien Patraksen kunnan Ríon kunnallisyksikköön.
Aiheesta muualla

Kuvia tai muita tiedostoja aiheesta Ágios Vasíleios Wikimedia Commonsissa
Xfire

| Xfire |
| --- | --- |

Luoja:  Ultimate Arena
Kehityshistoria
Ensijulkaisu:  2003
Vakaa versio:  1.155 (20. maaliskuuta 2011)
Kehitystilanne:  lakkautettu
Tiedot
Ohjelmistotyyppi:  pikaviestintäohjelma
Alusta:  Windows
Lisenssi:  omisteinen ohjelmisto
Aiheesta muualla
xfire.com
Xfire oli pikaviestintäohjelma, joka oli suunnattu tietokonepelien pelaajille. Ohjelmalla voi käydä yksityis- ja ryhmäkeskusteluja muiden ohjelman käyttäjien kanssa, ladata tiedostoja (kuten ohjelman omia päivityksiä, pelien päivityksiä, teemoja, demoja sekä pelaamiseen liittyviä videoita), liittyä pelipalvelimille sekä nähdä kuinka paljon ohjelman tukemia pelejä on pelattu. Ohjelma oli saatavilla ainoastaan Windows-käyttöjärjestelmälle.
Xfiren kotisivuilla tarjottiin myös Livestream-videopalvelua, joka tunnetaan ennestään myös nimellä Mogulus. Sivuilla näytetään kymmenen pelatuinta peliä Xfiren käytön aikana, ja sivuilta löytyy myös pidempi lista pelatuista peleistä. Roolipeli World of Warcraft on pitkään pitänyt vakaata kärkipaikkaa Xfiren top-listoilla.
Xfiren perustivat Mike Cassidy ja Quaken maailmanmestari Dennis ”Thresh” Fong ja muita. Viacom osti Xfiren 102 miljoonalla dollarilla huhtikuussa 2006. Titan Gaming osti Xfiren 2. elokuuta 2010. Titan Gaming oli vastaperustettu yhtiö, joka oli kerännyt 1 miljoonan rahoitusta, joten kauppahinta oli tuskin tätä korkeampi. Vuonna 2011 yhtiö kuitenkin keräsi 4 miljoonaa dollaria sijoituksia ja sen johto osti yhtiön Titanilta.
XFiren sosiaalinen verkkosivusto ja pikaviestinpalvelu suljettiin vuonna 2015.
Vuonna 2020 www.xfire.com:issa avattiin uusi peli-, elokuva- ja tv-sivusto.
Verkkosivustoa pyörittää uusiseelantilainen Enoki Limited -yhtiö.
Aiheesta muualla

Xfiren viralliset sivut (englanniksi)
Livestreamin viralliset sivut (englanniksi)
Yhdystie 6600

Yhdystie 6600 alkupisteestä kuvattuna Merikarvialla.
Yhdystie 6600 on yhdystie joka kulkee Merikarvialta Kristiinankaupungin Träskvikiin. Tien pituus on 48 kilometriä.
Tien osoitenimenä on ensin Rantatie alkupisteestä maakuntarajalle, Kasalantie yhdystien 6601 risteykseen, Siipyyntie Rågårdsdiketille, Skaftungintie Läntisen Härkmerentien risteykseen, ja Härkmerentie koko loppumatkan.
Cosmic Girls

| Cosmic Girls |
| --- | --- |
 Yhtye vuonna 2017.
Tiedot
Toiminnassa:  2016–
Kotipaikka:   Etelä-Korea,  Kiina
Levy-yhtiö:  Starship Entertainment, Yuehua Entertainment
Aiheesta muualla
Kotisivut
Infobox OKNimi-testi OK: 
Cosmic Girls (kor. 우주소녀, tunnetaan myös nimellä WJSN) on eteläkorealais-kiinalainen tyttöbändi, joka toimii Starship Entertainment ja Yuehua Entertainment levymerkeillä.
Historia

Yhtye debytoi 25. helmikuuta 2016 minialbumillaan Would You Like?.
Yhtyeessä on 13 jäsentä, joista Xuan Yi, Cheng Xiao ja Mei Qi ovat tauolla johtuen promootioista Kiinassa.
Yhtye on mukana Queendom -ohjelman toisella tuotantokaudella.
Jäsenet

Yhtyeen jäsenet ovat:
EXY (엑시), oik. Chu So Jung (kor. 추소정)
Seola (설아), oik. Kim Hyun Jung (kor. 김현정)
Xuan Yi ((宣仪), oik. Wu Xuan Yi (kiin. 吴宣仪), Oh Sun Ee (kor. 오선의)
Bona (보나), oik. Kim Ji Yeon (kor. 김지연)
Soobin (수빈), oik. Park Soo Bin (kor. 박수빈)
Luda (루다), oik. Lee Lu Da (kor. 이루다)
Dawon (다원), oik. Nam Da Won (kor. 남다원)
Eunseo (은서), oik. Son Ju Yeon (kor. 손주연)
Cheng Xiao (성소), oik. Cheng Xiao (kiin. 程瀟), Jung Seong So (kor. 정성소)
Mei Qi (미기), oik. Meng Mei Qi (kiin. 孟美岐), Maeng Mi Ki (kor. 맹미기)
Yeoreum (여름), oik. Lee Jin Suk (kor. 이진숙)
Dayoung (다영), oik. Lim Da Young (kor. 임다영)
Yeonjung (연정), oik. Yu Yeonjung (kor. 유연정)
Diskografia > Studioalbumit

Happy Moment (2017)
Diskografia > EP-levyt

Would You Like? (2016)
The Secret (2016)
From. 우주소녀 (‎2017)
Dream Your Dream (2018)
WJ Please? (2018)
WJ Stay? (2019)
For The Summer (2019)
As You Wish (2019)
Neverland (2020)
Unnatural (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Cosmic Girls Discogsissa. (englanniksi)
Cosmic Girlsin verkkosivut (Arkistoitu – Internet Archive)
Yhdystie 6650

Yhdystie 6650 on tie, joka kulkee Kristiinankaupungin Tiukasta Karijoen Myrkyn kautta Teuvan Perälään. Tien pituus on 21 kilometriä.
Tie alkaa Pohjanmaalla Tiukan entisestä kunnasta, missä tie erkanee valtatiestä 8 ja eurooppatiestä E8. Myrkkyyn saavuttaessa tie ohittaa Etelä-Pohjanmaan ja Pohjanmaan maakuntarajan. Myrkystä Perälään päin kulkiessa tie on osittain täysin identtisesti linjassa Pohjanmaan maakunnanrajan kanssa. Tie päättyy Etelä-Pohjanmaalla Teuvan Perälässä, missä tie yhtyy kantatiehen 67 liittymässä. Tien osoitenimi on Tiukasta maakunnanrajalle asti Myrkyntie, yhdystien 6633 liittymään asti Tiukantie, liittymästä noin 6 kilometriä pohjoiseen Peräläntie ja lopun matkaa Myrkyntie.
Vuonna 2021 tieosuudesta riippuen tiellä ajoi noin 180-500 ajoneuvoa vuorokautta kohden.
You Could Be Mine

| ”You Could Be Mine” Guns N’ Roses |
| --- | --- | --- |

Singlen tiedot
 Albumilta: Use Your Illusion II
 Julkaistu: 1991
 Tuottaja(t): Mike Clink, Guns N’ Roses
 Tyylilaji: hard Rock
 Kesto: 05.48
 Levy-yhtiö: Geffen
Listasijoitukset
  Suomen virallinen singlelista: 1.
Guns N’ Rosesin muut singlet
| ”Patience” 1989 | ”You Could Be Mine” 1991 | ”Don’t Cry” 1991 |
You Could Be Mine on Guns N’ Rosesin kappale albumilta Use Your Illusion II. Kappale on ensimmäinen single, jossa yhtyeen toinen rumpali Matt Sorum esiintyy. Kappale on yksi Guns N’ Rosesin suosituimmista, ja se tunnetaan sen nopeasta rumpukompista. Single nousi Suomen virallisen singlelistan sijalle 1.
Kappaletta käytetään Terminator 2 – Tuomion päivä -elokuvassa. Sen musiikkivideota ei voitu lakiasioiden takia sisällyttää Welcome to the Videos -DVD:lle, koska video sisältää otteita elokuvasta.
Yhdysvaltain verohallinto

| Yhdysvaltain verohallinto  |
| --- | --- |

Perustettu:  1. heinäkuuta 1862
Toimivalta:  Yhdysvaltain liittovaltion hallinto
Ministeriö:  Valtiovarainministeriö
Päätoimi­paikka:  Washington D.C.
Pääjohtaja:  David Kautter (vt.)
Työntekijöitä:  76 832 (2017)
Vuosibudjetti:  11,5 mrd. USD (2017)
Aiheesta muualla
irs.gov
IRS:n rakennus Constitution Avenuella Washingtonissa.
Yhdysvaltain verohallinto (engl. Internal Revenue Service, lyh. IRS) on Yhdysvaltojen liittovaltion hallituksen virasto, joka kerää, verottaa ja valvoo maan sisäisiä veroja. Sillä on edustus Yhdysvaltain valtiovarainministeriön osaston sisällä, ja se on vastuussa liittovaltion verolain tulkinnasta ja soveltamisesta.[lähde? ]
Presidentti Abraham Lincoln perusti viraston heinäkuussa 1862, ja sen nykynimi otettiin käyttöön 9. heinäkuuta 1953. Virastoa on organisoitu uudelleen 1950- ja 1990-luvuilla. Viraston päämaja sijaitsee Washingtonissa, ja sillä on yli 80 000 työntekijää.[lähde? ]
Aiheesta muualla

Kuvia tai muita tiedostoja aiheesta Yhdysvaltain verohallinto Wikimedia Commonsissa
Viraston viralliset sivut
Yhdystie 6651

Yhdystie 6651 on tie, joka johtaa Kristiinankaupungista saman kaupungin Tiukkaan. Tien pituus on noin 5 kilometriä.
Tie alkaa Kristiinankaupungin keskustan itäpuolella, missä se erkanee seututiestä 663. Tie kulkee 5 kilometrin matkansa osittain asutun alueen läpi, kunnes se päättyy Tiukassa yhtyen valtatiehen 8 ja eurooppatiehen E8 liittymässä. Tie on koko matkallaan päällystetty ja kaksikaistainen. Tien osoitenimi on koko matkalla Tiukantie.
Vuonna 2021 tien liikennemäärät olivat koko tiellä noin 650 autoa vuorokautta kohden.
Wolves (Rise Against)

| Wolves Rise Against |
| --- | --- | --- |

Studioalbumin tiedot
 Julkaistu: 9. kesäkuuta 2017
 Tuottaja(t): Nick Raskulinecz
 Kesto: 40.10
 Levy-yhtiö: Virgin
Rise Againstin muut julkaisut
| The Black Market 2014 | Wolves 2017 | The Ghost Note Symphonies, Vol. 1 2018 |
Wolves on Rise Againstin 9. kesäkuuta 2017 julkaistu albumi.
Kappaleet

Wolves – 3.37
House on Fire – 3.14
The Violence – 3.48
Welcome to the Breakdown – 3.03
Far from Perfect – 3.32
Bullshit – 4.12
Politics of Love – 4.09
Parts Per Million – 3.40
Mourning in Amerika – 3.19
How Many Walls – 3.50
Miracle – 3.40
Arvostelut

Soundi:
Yanmar 2GM20

Yanmar 2GM20 moottori asennettuna purjeveneeseen.
Yanmar 2GM20 moottorin polttoainepumppu.
Yanmar 2GM20 moottorin öljynsuodatin.
Yanmar 2GM20 on japanilainen venemoottori, jota valmistaa japanilainen yhtiön Yanmar Co. Ltd. Se on sisämoottori ja dieselmoottori, ja sitä käytetään purjeveneissä ja moottoriveneissä.
Tekniset tiedot

Moottori on nelitahtinen, 2-sylinterinen vesijäähdytteinen dieselmoottori. Jatkuva suurin teho on 11,8 kW 3400 rpm kierrosta minuutissa. Maksimiteho on 13,4 kw ja 3 600 rpm kierrosta minuutissa. Moottori luokitellaan 20 hevosvoimaiseksi. Se painaa 114 kg. Moottori käynnistyy käynnistysmoottorilla (jännite 12 volttia ja teho 1 kilowatin), ja laturi tuottaa sähköä ja lataa veneen akut (12V.55A). SGM20-sarja käyttää merivesijäähdytysjärjestelmää tai makeavesijäähdytysjärjestelmää. Merivesi pumpataan moottorin läpi merivesipumpulla. Merivesi jäähdyttää moottorin sisäisesti. Makeavesijäähdytysjärjestelmä on täydennetty lämmönvaihtimella. Polttoainesuodatin puhdistaa epäpuhtaudet ja sekoittuneen veden dieselistä ennen polttoainepumppua.
Aiheesta muualla

Yanmar GM series[vanhentunut linkki]